Der kom en smule panik på, da en helt almindelig personbil i forbindelse med slutrunden til landets største endags-cykelløb Grand Prix Himmerland kom helt på afveje – og af endnu ukendt årsag kom ind på selve løbsbanen. Det skete på Himmerlandsgade, at en sølvgrå personbil pludselig dukkede op. Hvordan det overhovedet er lykkedes den forvirrede bilist at komme i gennem de massive afspærringer i hele Aars, er ganske enkelt ikke til at forstå. Bilen på afveje kunne have medført store gener for rytterne - sågar, kunne det have affødt flere farlige situationer for de mange cykelryttere. Løbsarrangegør Mogens Kristensen fortæller, at han simpelthen ikke har nogen forklaringer på, hvordan det kunne ske. - Det burde ikke kunne ske, og jeg kan ikke forklare, hvad der er sket, siger han. Se billederne og følg TV2 Nords reporter, René Ryom, på stedet:

Opsummering:
Der kom en smule panik på, da en helt almindelig personbil i forbindelse med slutrunden til landets største endags-cykelløb Grand Prix Himmerland kom helt på afveje.